გრეის უილსონი

**გრეის მარგარეტ უილსონი** CBE , RRC (; დ. 25 ივნისი 1879 - გ. 12 იანვარი 1957) — მაღალი რანგის ავსტრალიელი ექთანი. სამხედრო ექთნის რანგში მონაწილეობდა ორივე მსოფლიო ომში. მრავალწლიანი მუშაობისთვის მას მიენიჭა რამდენიმე ჯილდო, მათ შორის ფლორენს ნაიტინგეილის მედალი.

## ბიოგრაფია 
გრეის მარგარეტ უილსონი დაიბადა სამხრეთ ბრიზბენში (ქვინზლენდი) მოხელე ჯონ პირსონ უილსონის  და ფანი კემპბელის ოჯახში. განათლება მიიღო ბრიზბენის გოგონათა გიმნაზიაში. 1995 წელს  მუშაობა დაიწყო სტაჟიორად ბრიზბენის ჰოსპიტალში. სამი წლის შემდეგ მიიღო ექთნის სერტიფიკატი. ლონდონში გადასვლის შემდეგ, მან მცირე ხნით გაიარა ბებიაქალის მოსამზადებელი კურსები და სამუშაოდ მოეწყო ნევროლოგიის და ნეიროქირურგიის ეროვნულ ჰოსპიტალში. 1914 წლის ივლისში დაბრუნდა ავსტრალიაში.  იგი გახდა უფროსი ექთანი ბრისბენის ერთ-ერთ საავადმყოფოში.     

პირველი მსოფლიო ომის დაწყების შემდეგ, უილსონი შეუერთდა ავსტრალიის არმიას, როგორც უფროსი ექთანი. 1915 წლის 15 აპრილს იგი გადავიდა ავსტრალიის საიმპერატორო ძალებში და ერთი თვის შემდეგ გაემგზავრა კუნძულ ლემნოსზე ხმელთაშუა ზღვაში დარდანელის კამპანიის დროს ავსტრალიისა და ახალი ზელანდიის არმიის კორპუსის (ANZAC) დაშავებული ჯარისკაცების სამკურნალოდ. კუნძულისკენ მიმავალ გზაზე გრეის უილსონის გემი გაჩერდა ალექსანდრიაში, სადაც მან შეიტყო Quinn's Post-ში ძმის დარუპვის შესახებ.   ჩასვლისთანავე უილსონმა აღმოაჩინა, რომ საავადმყოფოს პირობები **„**წარმოუდგენლად შემზარავი**“**  იყო: აღჭურვილობა დროულად არ მიეწოდებოდა, საწოლები საერთოდ არ იყო, ხოლო ლეიბები და კარვები ყველასთვის არ იყო საკმარისი,  თუმცა, სამუშაოს ორგანიზებაში უილსონის კომპეტენტური ქმედებების წყალობით, საავადმყოფომ მოახერხა გამკლავებოდა არა მხოლოდ ამ პრობლემებს, არამედ დიზენტერიის მზარდ ტალღასაც. 1916 წლის პირველ ნახევარში საავადმყოფო გადაიტანეს აბასიაში და უილსონიც იქ გადავიდა, სადაც დამსახურებისთვის დააჯილდოვეს პირველი ხარისხის სამეფო წითელი ჯვრით. 
[ალტ=Black and white portrait photograph of a young woman wearing a nurses uniform while seated at a desk|მარცხნივ|მინი| უილსონი თავის კაბინეტში [აბასია|აბასიის საავადმყოფოში ეგვიპტეში 1916 წლის მაისში]]
[მარჯვნივ|მინი| გრეის უილსონის მედლები, რომლებიც წარმოდგენილია   ავსტრალიის ომის მემორიალზე, [კანბერა]]ბრაიტონში, ინგლისსა და საფრანგეთში, აბევილში დაჭრილთა დახმარების შემდეგ, იგი იძულებული გახდა საავადმყოფო დაეტოვებინა გარკვეული დროით, ვინაიდან გადავიდა ავსტრალიის იმპერიული ძალების ლონდონის შტაბ-ბინაში სამუშაოდ. 1918 წლის აპრილში დაბრუნდა საავადმყოფოში აბევილში. იქ  კვლავ მოახერხა საკუთარი თავის საუკეთესოდ წარმოჩენა, რისთვისაც  მიენიჭა ბრიტანეთის იმპერიის ორდენის  მეთაურის წოდება. ომის შემდეგ იგი ბრიტანეთში დარჩა რამდენიმე წელი და  მე-3 გენერალური საავადმყოფოს დაშლის შემდეგ დასაქმდა დარტფორდის დამხმარე ჰოსპიტალში. 

1920 წელს უილსონი დაბრუნდა ავსტრალიაში. ბავშვთა საავადმყოფოში ექთნად მუშაობის დროს დიდი წვლილი შეიტანა პერსონალისთვის და სტაჟიორებისთვის პირობების გაუმჯობესებაში. ორი წლის შემდეგ, საავადმყოფოს კომიტეტთან კონფლიქტის შემდეგ, იგი გადადგა და იყიდა კერძო საავადმყოფო აღმოსავლეთ მელბურნში. 1925 წლის აგვისტოში უილსონი გახდა არმიის საექთნო რეზერვის მთავარი მეთაური და ოთხი წლის შემდეგ დაჯილდოვდა  ფლორენს ნაიტინგელის მედლით. მეორე მსოფლიო ომის დაწყების შემდეგ, იგი ფრონტზე დაბრუნდა, როგორც მედდა. ამჯერად ეხმარებოდა ჩრდილოეთ აფრიკის კამპანიის დროს დაჭრილ ჯარისკაცებს, მაგრამ ავადმყოფობამ აიძულა იგი დაბრუნებულიყო ავსტრალიაში 1941 წლის აგვისტოში.  

გარდაიცვალა 1957 წლის 12 იანვარს მელბურნში. 
## სქოლიო 
კატეგორია:დაბადებული 25 ივნისი
კატეგორია:დაბადებული 1879
კატეგორია:გარდაცვლილი 12 იანვარი
კატეგორია:გარდაცვლილი 1957
კატეგორია:ბრიტანეთის იმპერიის ორდენის კომანდორები